কেশবপুর প্রতিনিধি :  কেশবপুরে বিশ্ব পর্যটন দিবস উদযাপন উপলক্ষে র‌্যালি ও আলোচনা সভা অনুষ্ঠিত হয়েছে। আজ মঙ্গলবার সকালে উপজেলা প্রশাসনের উদ্যোগে ওই অনুষ্ঠান অনুষ্ঠিত হয়।
  উপজেলা নির্বাহী কর্মকর্তা এম এম আরাফাত হোসেনের সভাপতিত্বে আলোচনা সভায় প্রধান অতিথির বক্তব্য দেন উপজেলা পরিষদের চেয়ারম্যান যুদ্ধাহত বীর মুক্তিযোদ্ধা কাজী রফিকুল ইসলাম। বিশেষ অতিথির বক্তব্য দেন উপজেলা পরিষদের ভাইস চেয়ারম্যান নাসিমা সাদেক, উপজেলা কৃষি কর্মকর্তা ঋতুরাজ সরকার, শিশু বিষয়ক কর্মকর্তা বিমল কুমার কুন্ডু, সহকারী উপজেলা শিক্ষা কর্মকর্তা শোভা রায় ও পাঁজিয়া ইউনিয়ন পরিষদের চেয়ারম্যান জসীম উদ্দীন।